

**REPUBLIKA HRVATSKA**

**ZAGREBAČKA ŽUPANIJA**

**OPĆINA LUKA**



KLASA:350-01/21-10/3

URBROJ:238/39-01-21-4

Luka, 30. 09. 2021.

Na temelju članka 86. stavka 3. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 82. Statuta Općine Luka („Glasnik Zagrebačke županije“, broj 24/18), po prethodno pribavljenom mišljenju Upravnog odjela za prostorno uređenje, gradnju i zaštitu okoliša Zagrebačke županije KLASA:351-03/21-03/18, URBROJ:238/1-18-02/4-21-6 od 17. rujna 2021. godine, danom temeljem članka 66. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18) Općinsko vijeće Općine Luka na 3. sjednici održanoj dana 30. 09. 2021. godine donosi

**ODLUKU O IZRADI**

**I. IZMJENA I DOPUNA URBANISTIČKOG PLANA UREĐENJA GOSPODARSKE ZONE LUKA II**

**I. Opće odredbe**

**Članak 1.**

Donosi se Odluka o izradi Izmjena i dopuna Urbanističkog plana uređenja gospodarske zone Luka II (u daljnjem tekstu: Plan)

**II. Pravna osnova za izradu i donošenje Plana**

**Članak 2.**

Izrada i donošenja Plana temelji se na odredbama članaka 81.-113. te članka 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19).

Nositelj izrade Plana je Općina Luka koju zastupa općinski načelnik.

**III. Razlozi izrade i donošenja Plana**

**Članak 3.**

Izradi i donošenju Plana pristupa se u svrhu usklađenja s novoizrađenom prostornom dokumentacijom i projektima te zahtjevima za zahvate radi omogućavanja planiranih realizacija i izgradnje u prostoru zone gospodarske namjene Luka II.

**IV. Obuhvat Plana**

**Članak 4.**

Obuhvat Plana istovjetan je obuhvatu važećeg Urbanističkog plana uređenja gospodarske zone Luka II („Glasnik Zagrebačke županije“, broj 5/13).

**V. Sažeta ocjena stanja u obuhvatu Plana**

**Članak 5.**

Urbanistički plan uređenja gospodarske zone Luka II (u daljnjem tekstu: UPU) donesen je 2013. godine. Uvjetovano aktualnim zahtjevima za planiranu gospodarsku namjenu, potrebne su određene prilagodbe planskog rješenja i izmjene pojedinih planskih postavki važećeg UPU, a koji predstavljaju ograničenja planiranim realizacijama.

Potrebno je redefinirati prometni sustav te pojedine uvjete za smještaj planiranih namjena i izgradnju koji su ograničavajući zahtjevima za zahvate u gospodarskoj zoni. Navedeno uključuje i usklađenje prema uvjetima iz III. Izmjena i dopuna Prostornog plana uređenja Općine Luka.

U obuhvatu Plana nema realizacija to jest prostor je neizgrađen i nije realizirana prometna i komunalna infrastruktura kao planirano u UPU (nema ograničenja u prostoru za planirane izmjene i dopune).

**VI. Ciljevi i programska polazišta Plana**

**Članak 6.**

Osnovni cilj Plana je unaprjeđenje prostornih preduvjeta za razvoj gospodarske zone Luka II.

Programska polazišta Plana određena su istaknutim razlozima za izradu i donošenje Plana, što uključuje izmjene i dopune u skladu s novom prostornom dokumentacijom i projektima te zahtjevima za zahvate u zoni gospodarske namjene.

Ciljevi i programska polazišta Plana definirani su kroz provedbu slijedećeg:

- izmjene planskog rješenja i redefiniranje uvjeta za sustav prometa i sustav komunalne infrastrukture u zoni gospodarske namjene

- redefiniranje uvjeta za planiranje i izgradnju u zoni gospodarske namjene u skladu s projektima i zahtjevima za zahvate te uvjetima III. Izmjena i dopuna Prostornog plana uređenja Općine Luka

- izmjene temeljem zahtjeva javnopravnih tijela, u skladu s posebnim propisima.

**VII. Popis sektorskih strategija, planova, studija i drugih dokumenata propisanih posebnim zakonima**

**Članak 7.**

U izradi Plana koristiti će se važeća prostorno planska dokumentacija i dokumentacija koju iz svog djelokruga osiguravaju nadležna javnopravna tijela određena posebnim propisima.

**VIII. Način pribavljanja stručnih rješenja**

**Članak 8.**

Stručna rješenja izrađuje i koordinira stručni izrađivač Plana u suradnji s nositeljem izrade Plana.

**IX. Popis javnopravnih tijela određenih posebnim propisima, koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana**

**Članak 9.**

Sudionici u izradi Plana su sljedeća javnopravna tijela te drugi sudionici i korisnici prostora:

1. Ministarstvo gospodarstva i održivog razvoja, Radnička cesta 80, Zagreb
2. Ministarstvo prostornog uređenja, graditeljstva i državne imovine, Ulica Ivana Dežmana 10, Zagreb,
3. Ministarstvo mora, prometa i infrastrukture, Uprava za cestovnu i željezničku infrastrukturu, Prisavlje 14, Zagreb,
4. Ministarstvo unutarnjih poslova, Ravnateljstvo civilne zaštite, Područni ured Zagreb, Služba za prevenciju i pripravnost, Ksaverska c.109a 5, Zagreb,
5. Zagrebačka županija, Upravni odjel za prostorno uređenje, gradnju i zaštitu okoliša, Ul. Grada Vukovara 72/V, Zagreb,
6. Zagrebačka županija, Upravni odjel za prostorno uređenje, gradnju i zaštitu okoliša - Ispostava Zaprešić, Nova ulica 10, Zaprešić,
7. Hrvatska regulatorna agencija za mrežne djelatnosti, Ul. R. Frangeša Mihanovića 9, Zagreb,
8. Hrvatske ceste, Vončinina 3, Zagreb,
9. Županijska uprava za ceste Zagrebačke županije, Remetinečka 3, Zagreb,
10. HŽ Infrastruktura, Razvoj i investicijsko planiranje, Mihanovićeva 12, Zagreb
11. Hrvatske vode, Vodnogospodarski odjel za gornju Savu, Ul. grada Vukovara 271/VIII, Zagreb,
12. HOPS, Hrvatski operator prijenosnog sustava d.o.o., Kupska 4, 10000 Zagreb,
13. HEP-ODS d.o.o. Elektra Zagreb, Gundulićeva 35, Zagreb
14. HEP-ODS d.o.o. Elektra Zaprešić, Ulica bana Josipa Jelačića 14, Zaprešić,
15. Vodoopskrba i odvodnja Zaprešić d.o.o., Zelengaj 15, Zaprešić

i druga tijela utvrđena posebnim propisima.

**X. Planirani rokovi za izradu Plana**

**Članak 10.**

(1) Za izradu Plana, sukladno Zakonu o prostornom uređenju, određuje se slijedeće:

- Nositelj izrade će po objavi ove Odluke obavijestiti javnost o izradi Plana na mrežnoj stranici Općine i putem informacijskog sustava prostornog uređenja

- Nositelj izrade će dostaviti nadležnim javnopravnim tijelima ovu Odluku s pozivom da mu u roku od 15 (petnaest) dana dostave zahtjeve za izradu Plana.

- Nositelj izrade i stručni izrađivač obradit će dostavljene zahtjeve u roku od 15 dana od isteka roka za dostavu zahtjeva.

- Stručni izrađivač će izraditi nacrt prijedloga Plana u roku od najviše 90 dana.

- Nositelj izrade utvrdit će prijedlog Plana za javnu raspravu.

- Stručni izrađivač pripremit će elaborat prijedloga Plana za javnu raspravu u roku od najviše 15 dana od utvrđivanja prijedloga Izmjena i dopuna Plana.

- Javna rasprava o prijedlogu Plana s javnim uvidom određenim u trajanju od 8 dana, objavit će se u dnevnom tisku i na mrežnim stranicama Ministarstva prostornog uređenja, graditeljstva i državne imovine i Općine.

- Nositelj izrade dostavit će obavijest o javnoj raspravi javnopravnim tijelima navedenim u ovoj Odluci.

- Prijedlog Plana stavit će se na javni uvid u prostorijama Općine i na mrežnim stranicama Općine. Tijekom javnog uvida nositelj izrade i stručni izrađivač održat će javno izlaganje prijedloga Plana.

- Nositelj izrade i stručni izrađivač će nakon završetka javne rasprave izraditi izvješće o javnoj raspravi.

- Stručni izrađivač, u suradnji s nositeljem izrade, izradit će nacrt konačnog prijedloga Plana u roku od najviše 15 dana od dana kad je izrađeno Izvješće o javnoj raspravi.

- Nositelj izrade utvrdit će konačni prijedlog Plana.

- Stručni izrađivač pripremit će elaborat konačnog prijedloga Plana u roku od najviše 8 dana od utvrđivanja konačnog prijedloga.

- Nositelj izrade će Odluku o donošenju Plana objaviti u službenom glasilu. Pročišćeni tekst odredbi za provođenje i grafičkog dijela prostornog Plana izradit će se i objaviti u roku od 30 dana od stupanja na snagu Odluke o donošenju Plana.

**XI. Izvori financiranja izrade Plana**

**Članak 11.**

Izrada Plana financirat će se iz Proračuna Općine Luka.

**XII. Završne odredbe**

**Članak 12.**

Ova Odluka objavit će se u „Glasniku Zagrebačke županije“.

Ova Odluka stupa na snagu osmog dana od dana objave.

OPĆINSKO VIJEĆE

Predsjednik

Krešimir Tuđman, struč.spec.ing.aedif.